《忆父母》
宋代·汪真

屺岵登来步步悲，百年空有泪双垂。
凄凄叶落秋风晓，寂寂灯昏夜雨时。
庭院每惊携杖履，羹墙长见画容仪。
遥瞻槛外遗踪在，料得寻常只自知。

作者简介：汪真（一一九六～一二六四），字文通，号竹轩，缙云（今属浙江）人。多次应举不第。理宗景定四年十二月卒，年六十八。事见民国丙辰本《缙云汪氏宗谱》卷三。今录诗九首。